
[bookmark: _Hlk214533062]Naručilac: JU OŠ”Mileva Lajović Lalatović „ Nikšić
Mjesto i datum: Nikšić, 26.06.2026.godine    

Na osnovu člana 93 stav 1 a u vezi člana 95 stav 1 i 2 Zakona o javnim nabavkama („Službeni list CG“, br. 074/19 od 30.12.2019, 003/23 od 10.01.2023, 011/23 od 27.01.2023.), Komisija za sprovođenje postupka javne nabavke po zahtjevu  zainteresovanog lica za pojašnjenje tenderske dokumentacije, dostavljenog 22.6.2026 16:28, donosi i objavljuje na Portalu javnih nabavki:
POJAŠNJENJE BR.2
[bookmark: _Hlk232431639]TENDERSKE DOKUMENTACIJE BROJ 02/26 od 11.06.2026.godine, za otvoreni postupak javne nabavke (šifra postupka # 116829) objavljen na ESJN 11.6.2026 15:00, za izvođenje radova- SANACIJA PODOVA U JU OŠ “MILEVA LAJOVIĆ LALATOVIĆ”, NIKŠIĆ

Pitanje:“ Poštovani, kako smo zainteresovana strana koja je u fazi pripreme ponude za ovaj postupak, u cilju kvalitetne i tačne pripreme, molimo vas da nam u skladu sa tim dostavite odgovor na sledeće pitanje koje se tiče referenci ponuđača: naime, tehničkom specifikacijom je propisano da je potrebno da ponuđač dostavi potvrde izdate od strane investitora, odnosno korisnika o izvedenim radovima, tokom prethodnih godina koji iznose ne manje od 200.000 eura bez pdv-a . S obzirom na to da naša firma radi poslove sa korporativnim klijentima iz privatnog sektora koji zbog klauzula tajnosti izvjesno neće moći da potpišu tačan iznos ugovorenih i izvedenih radova, molimo vas za potvrdu da je formulacija "Ovim dokumentom Investitor dostavlja dokument kojim potvrđuje da je Ponuđač izveo radove u vrijednosti mnogo većoj od 200.000 EUR bez PDV-a" te da je takva vrsta forme dovoljna za ispunjavanje ovog konkretnog uslova u smislu izražavanja finansijske vrijednosti ugovora kroz sami dokument. Napominjemo da smo i ranije dostavljali drugim ponuđačima izjave u ovakvoj formi, te da je ranija praksa pokazala da je ovakva forma prihvatljiva i zadovoljavajuća.“

Odgovor:Naručilac ostaje pri uslovu propisanom tenderskom dokumentacijom.
Podsjećamo da je kao dokaz tehničke i stručne sposobnosti zahtijevano dostavljanje potvrda izdatih od strane investitora, odnosno korisnika izvedenih radova, iz kojih se može nedvosmisleno utvrditi da je ponuđač uspješno izveo radove u ukupnoj vrijednosti od najmanje 200.000,00 eura bez PDV-a tokom propisanog referentnog perioda.
Ponuđač može dostaviti potvrdu u formi koja je prilagođena poslovnoj politici investitora, pod uslovom da ista sadrži podatke koji omogućavaju nesporno utvrđivanje da je ostvarena vrijednost izvedenih radova najmanje 200.000,00 eura bez PDV-a.
Ako investitor ne želi da otkrije tačnu vrijednost ugovora zbog klauzule povjerljivosti, ponuđač je dužan  da u polje „Vrijednost predmeta nabavke“ unese iznos koji dokazuje ispunjenost uslova, uz odgovarajuću napomenu.

za Komisiju za sprovođenje postupka javne nabavke
Ana Dragićević, predsjednik komisije, s.r.

